Document ID: /roh_data/filtered/fineweb-2-filterrobots_roh.jsonl.gz/22361

Enfin il matg ha l'Assicuranza d'invaliditad AI nudà 656 novas annunzias pervi da Long Covid. Quai èn 3,1% da las annunzias novas. Fin uss saja quai in augment normal, sco er durant auters onns, ha declerà Stefan Ritler, vicedirectur da l'Uffizi federal d'assicuranzas socialas envers SRF. Ils davos tschintg onns ha la AI survegnì en media 2% dapli annunzias novas. I dettia dentant era adina puspè onns cun in augment pli grond.
Naginas cifras relevantas
Co questa situaziun pudess sa sviluppar vinavant na saja anc betg previsibel, damai che las cifras na sajan anc betg segiras. l'Uffizi federal d'assicuranzas socialas quinta il proxim temp cun anc dapli annunzias. Ins speria dentant er sin metodas da tractament che portian effect.